CELEX: 32011R0315
Language: et
Date: 2011-03-30 00:00:00
Title: Komisjoni määrus (EL) nr 315/2011, 30. märts 2011 , teatavate kaupade klassifitseerimise kohta kombineeritud nomenklatuuris

1.4.2011   
            
            
               ET
            
            
               Euroopa Liidu Teataja
            
            
               L 86/59
            
         KOMISJONI MÄÄRUS (EL) nr 315/2011,
   30. märts 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektromehaaniline masin (nn vibreeriv platvorm), mis koosneb terasplatvormist ja selle keskel olevast sambast, mis on varustatud käepideme ja juhtimispaneeliga. Masina mõõtmed on ligikaudu 80 × 80 × 120 cm ja mass 34 kg.
                  Juhtimispaneelil on numbriklaviatuur ja nupud salvestatud treeninguprogrammide käivitamiseks, kordamiseks ja peatamiseks.
                  Platvormi paneb liikuma mootor, mille toimel platvorm võngub kesksamba suhtes küljelt küljele, jäljendades kiire kõnni sarnast liikumist. Võnkuv liikumine antakse edasi platvormil seisva inimese jalalabadele (ja sealt ülespoole lihastele) sagedusega 30–50 Hz.
                  Masin toimib lihaskokkutõmmete stimulaatorina ja on ette nähtud kasutamiseks näiteks meditsiinis, füsioteraapias ja lõõgastumise eesmärgil.
               
               
                  8479 89 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8479, 8479 89 ja 8479 89 97 sõnastusega.
                  Kuna masinat ei kasutata liigeste või lihaste ravimiseks arsti järelevalve all (vt ka HSi selgitavaid märkusi rubriigi 9019 kohta, (I)), ei või seadet klassifitseerida rubriiki 9019 mehhanoteraapilise seadmena.
                  Kuna masina peamine otstarve on stimuleerida keha kõiki lihaseid niimoodi, et need loomulikul viisil kokku tõmbuksid, ei või seadet klassifitseerida rubriiki 9019 ka massaažiaparaadina. (Vt ka HSi selgitavaid märkusi rubriigi 9019 kohta, (II).)
                  Kuna masin ei ole ette nähtud kehaliste harjutuste jaoks, ei või seda klassifitseerida rubriiki 9506 toote ega inventarina üldiste kehaliste harjutuste tarbeks. (Vt ka HSi selgitavaid märkusi rubriigi 9506 kohta.)
                  Kuna masin toimib lihaste mehaanilise stimulaatorina, tuleb see klassifitseerida CN-koodi 8479 89 97 alla mehaanilise seadmena, millel on oma ülesanne ja mida ei ole täpsustatud ega esitatud kusagil mujal.